Patirk

Vaikų vasaros stovykla "Patirk stovyklavimą gamtoje"
2021-07-18 - 2021-07-24 | Trakeliai, Trakeliai, Birštono sav., Lithuania
VASAROS STOVYKLA „PATIRK STOVYKLAVIMĄ GAMTOJE”

Stovykla “Patirk” tai puiki galimybė patirti nuotykių gamtoje, būti fiziškai aktyviam, susirasti naujų draugų, išbandyti naujas veiklas, įgyti savarankiškumo, bendravimo bei bendradarbiavimo įgūdžių. Stovyklos metu gyvensime palapinėse, privačioje “Patirk” stovyklavietėje, esančioje pušyne prie Nemuno upės. Programos metu vaikai turės galimybę įveikti asmeninius ir komandinius iššūkius, dalyvaus tokiose veiklose, kaip: šaudymas iš lanko, išgyvenimas gamtoje, laužų kūrimas, maisto gaminimas ant laužo, orientavimasis gamtoje, mazgų rišimas, pėsčiųjų ir vandens žygiai, baidarių, kanojų, Vikingų valties, irklenčių irklavimas ir kt.. Veiklų metu vaikai mokysis ne tik teisingai atlikti tam tikrus veiksmus, bet ir saugiai visa tai daryti. NAUJIENA: 2 paskutines stovyklos dienas praleisime prie jūros, dalyvaudami Jūros šventės renginiuose. Plačiau apie mūsų organizuojamas stovyklas galite paskaityti paspaudę šią nuorodą: https://old.patirk.com/stovyklos/
VIETŲ NĖRA
Vieta: Birštono sav. Trakeliai
Data: 2021 m. liepos 18 d. – liepos 24 d.
Dalyviai: 11 – 17 metų vaikai
Kaina: 180 Eur./68 Eur. Stovykla dalinai finansuojama Kauno miesto savivaldybės programos „Iniciatyvos Kaunui”
(Papildomos sąlygos: 1. Stovykloje galės dalyvauti tik Kauno miesto mokyklas lankantys mokiniai. 2. Pagrindinė registracija vyks per Kauno savivaldybės internetinį puslapį)
Į STOVYKLOS KELIALAPIO KAINĄ ĮSKAIČIUOTA:

7 dienų stovyklos programa
Profesionalūs vadovai ir savanoriai atskiroms 12-15 vaikų grupėms
Maitinimas keturis kartus per dieną visos stovyklos metu
Stovyklavietė su savo infrastruktūra: elektra, lauko dušai, biotualetai, lauko virtuvė, didelė palapinė stovyklos programai ar pasislėpimui nuo lietaus, žaidimų bei aktyvių veiklų erdvės, tvenkinys, tinklinio aikštelė, pavėsinė, šalia teka upė “Nemunas”
Stovyklos programa bei inventorius: baidarės, kanojos, irklentės, Vikingų valtis „Žaltys”, saugaus plaukiojimo priemonės, alpinizmo inventorius, išgyvenimo gamtoje priemonės, šaudymo iš lankų inventorius ir kt.
Transporto išlaidos kelionei į Karklę ir Klaipėdą
Apgyvendininas Karklėje
Prizai ir dovanos vaikams

Į STOVYKLOS KELIALAPIO KAINĄ NEĮSKAIČIUOTA:

Asmeninis stovyklavimo inventorius: Miegmaišis, kilimėlis, palapinė (yra galimybė išsinuomuoti)
Atvežimas/parvežimas. Stovyklautojas turi atsivežti asmeninius indus (plastikinius arba metalinius) ir įrankius.

STOVYKLOS DIENOTVARKĖ

08:00 – Keliamės, mankšta, prausimasis
08:45 – Rytinis veiklų aptarimas
09:00 – Pusryčiai
10:00 – RYTINĖ PROGRAMA
13:00 – Pietūs, poilsis, laikas grupelėse, maudymasis
15:00 – POPIETINĖ PROGRAMA
18:00 – Vakarienė, poilsis, pasiruošimas vakaro programai
20:00 – VAKARINĖ PROGRAMA
22:00 – Naktipiečiai, dienos aptarimas prie laužo, pasiruošimas miegui
23:00 – Tyla

KITA SVARBI INFORMACIJA

Užsiregistravus su dalyvio tėvais pasirašoma sutartis, taip pat reikalinga vaiko sveikatos pažyma ir tėvų sutikimas. Šiuos dokumentus atsiųsime el. paštu kiekvienam užsiregistravusiam šiek tiek vėliau
Planuojama 60 dalyvių, tad vietų skaičius ribotas!
Jei jūsų vaikas nori dalyvauti, bet yra jaunesnis negu 11 metai ar vyresnis negu 17 metų, susisiekite su mumis
Registracija vyksta 2 etapais: 1. registracijos formos užpildymas (Išsiunčiamas laiškas el. paštu, kad registracija sėkmingai priimta) 2. dalyvio mokesčio sumokėjimas (dalyvio mokestis mokamas po laiško el. paštu atsiuntimo su reikalingais dokumentais)
Stovykla bus skirta Kauno mokyklose besimokantiems mokiniams
20 kelialapių į stovyklą bus finansuojamos iš savivaldybės lėšų (nemokamos). Jos skirtos 6.2. tikslinė grupė vaikams – tai vaikai, esantys jautresnėje socialinėje situacijoje:
vaikai (6–18 metų amžiaus) iš socialinės rizikos šeimų;
vaikai, kuriems nustatyta minimali priežiūra;
vaikai, kuriems buvo nustatyta vidutinė priežiūra;
vaikai, kuriems nustatyta laikinoji ir (ar) nuolatinė globa;
vaikai iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, daugiavaikių šeimų ir (arba) minimalias pajamas gaunančių šeimų vaikai (pagal Lietuvos Respublikos išmokų vaikams įstatymą);
vaikai, turintys specialiųjų ugdymosi poreikių, vaikai, turintys negalią (iki 21 metų);
vaikai, esantys sunkioje situacijoje, pagal ugdymo įstaigos vaiko gerovės komisijos rekomendaciją.
40 kelialapių bus mokami, kaina 68 eurai.
Kauno savivaldybės puslapyje https://vasara.kaunas.lt/ bus paskelbta registracija į šią stovyklą.
Bus BŪTINA papildomai užsiregistruoti per savivaldybės puslapį https://vasara.kaunas.lt/ (registracijai reikės turėti internetinę bankininkystę).
Stovyklos pavadinimas savivaldybės puslapyje „Patirk stovyklavimą gamtoje”
Jaunimo asociacija Patirk, Birštono sav., Trakelių kaimas. Liepos 18-24 d.

Patirk stovyklų atmintinė (atidaryti)

Registracija per Kauno savivaldybės puslapį
https://vaikai.kaunas.lt/stovyklos/
